23. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ.Μ.8259 της 19/27 Αυγ. 1952 Περί καθορισμού διαδικασίας βεβαιώσεως και εισπράξεως του υπέρ του Δημοσίου ποσοστού επί της υπεραξίας των μεταβιβαζομένων κλπ. λεωφορείων αυτοκινήτων. Έχοντες υπ’ όψιν τας διατάξεις του άρθρ. 28 του νόμ. 2119/1952 «περί των δια λεωφορείων αυτοκινήτων συγκοινωνιών» αποφασίζομεν: Καθορίζομεν την διαδικασίαν βεβαιώσεως και εισπράξεως του υπέρ του Δημοσίου ποσοστού του αναλογούντος επί της υπεραξίας των μεταβιβαζομένων κλπ. λεωφορείων αυτοκινήτων της προσδιοριζομένης υπό των κατά το άρθρ. 28 του νόμ. 2119 Επιτροπών ως ακολούθως: Ι.Αι αποφάσεις των κατά την παρ. 1 του ως ανωτέρω άρθρ. 28 Επιτροπών προσδιορισμού υπεραξίας μεταβιβαζομένων κλπ. λεωφορείων, κοινοποιούνται, μερίμνη του γραμματέως της Επιτροπής, προς τον αρμόδιον Οικον. Έφορον ως και προς τους ενδιαφερομένους, οίτινες, συμφώνως προς το τέταρτον εδάφιον της αυτής παραγράφου, δύνανται εντός ανατρεπτικής προθεσμίας 15 ημερών από της κοινοποιήσεως της αποφάσεως, να ασκησώσιν ένστασιν ενώπιον της υπό των διατάξεων του εδαφίου τούτου προβλεπομένης δευτεροβαθμίου Επιτροπής. ΙΙ.Εις περίπτωσιν οριστικοποιήσεως της αποφάσεως   της  πρωτοβαθμίου  Επιτροπής,   λόγω (Αντί της σελ. 303(γ) Σελ. 303(δ) 310-079 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.23 παρόδου απράκτου της προς άσκησιν ενστάσεων προθεσμίας, ή, εν περιπτώσει ασκήσεως ενστάσεως άμα τη εκδόσει της αποφάσεως της δευτεροβαθμίου Επιτροπής, ο Οικον. Έφορος προβαίνει επί τη βάσει της προσδιορισθείσης υπεραξίας εις τον υπολογισμόν του επί ταύτης αναλογούντος ποσοστού υπέρ του Δημοσίου και εις την σύνταξιν των οικείων καταστάσεων βεβαιώσεως του ποσοστού τούτου και αποστολήν αυτών εις το Δημόσιον Ταμείον. Εάν προ της εκπνοής της προς άσκησιν ενστάσεως προθεσμίας, ήθελεν υποβληθή υπό των ενδιαφερομένων δήλωσις αποδοχής της υπό της πρωτοβαθμίου Επιτροπής καθορισθείσης υπεραξίας, ο Οικον. Έφορος προβαίνει εις την άμεσον βεβαίωσιν του επί της υπεραξίας αναλογούντος ποσοστού υπέρ του Δημοσίου προ της παρελεύσεως της προθεσμίας ταύτης. ΙΙΙ.Προ πάσης συντάξεως συμβολαίου μεταβιβάσεως κλπ. λεωφορείου αυτοκινήτου, ο συμβολαιογράφος δέον ν’ απαιτή παρά των ενδιαφερομένων την προσαγωγήν αυτώ : α)Βεβαιώσεως του αρμοδίου Οικον. Έφορου περιλαμβανούσης την καθορισθείσαν υπεραξίαν του λεωφορείου αυτοκινήτου και το βεβαιωθέν επί ταύτης δικαίωμα του Δημοσίου και β)Διπλοτύπου του οικείου Δημοσίου Ταμείου καταβολής της πρώτης δόσεως του δικαιώματος του Δημοσίου. IV.Αρμόδιοι δια την βεβαίωσιν και είσπραξιν του δικαιώματος του Δημοσίου του αναλογούντος επί της υπεραξίας των λεωφορείων αυτοκινήτων, είναι οι Οικον. Έφορος και Ταμίας της έδρας της κατά το τρίτον εδάφιον της παρ. 1 του άρθρ. 28 συγκροτουμένης Επιτροπής προσδιορισμού υπεραξίας. Ειδικώς δια τον Νομόν Αττικής καθίστανται αρμόδιοι ο Οικον. Έφορος Φορολογίας Αυτοκινήτων Αθηνών και ο Ταμίας Γενικών Εσόδων Αθηνών, δια δε τους Νομούς Θεσσαλονίκης, Αχαΐας και Μαγνησίας οι Οικονομικοί Έφοροι Ε΄ Θεσ/κης, Β΄ Πατρών και Β΄ Βόλου και τ’ αντίστοιχα Ταμεία. V.Το ανωτέρω ποσοστόν εισάγεται ως δημόσιον έσοδον υπό κεφ. 24 άρθρ. 20 του προϋπολογισμού εσόδων. Σελ. 304(δ) 310-080 24.Α ΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 176730 της 22 Σεπτ./12 Νοεμ.  1952 Περί τρόπου προσκλήσεως και χρόνου υποβολής δικαιολογητικών προς κάλυψιν κενών θέσεων υπό δικαιουμένων επαγγελματιών αυτ/στών κατ’ εφαρμογήν της παρ. 5 του άρθρ. 7 του υπ’ αριθ. 2119/52 Νόμου. Κατηργήθη δια της υπ’ αριθ. 107913/1956 αποφάσεως Υπουργών Συγκοινωνιών και Δημοσίων Έργων κατωτ. αριθ. 34.